Gyűjtők szettje

## **Általános infók**

A **Gyűjtők szettje** egy olyan szett, amelyben a tárgy kategórián kívül minden van, sőt párbaj fegyverből lövős és ütős is egyaránt, és az a jellemzője, hogy csak speciális játék eredmények teljesítése után lehet őket darabonként egyesével megkapni.

A szett részei: Gyűjtők szettje

Általános jellemző, hogy a teljes szettet magadra öltve minden tulajdonságpontod 18 ponttal, minden képességpontod 15 ponttal növekszik, sebességed a Quarter lónál is gyorsabb lesz, mert a szett rész, a **Teve** 200%-os, de a *Tűzijáték-rakétá*hoz hasonlóan minden tulajdonságra is ad +2 pontokat, így a lovaglás 2 ponttal gyorsabb lesz.
A szett érdekessége, hogy az egyes darabokat csak 100-as szinttől tudod felvenni, így a szett egyik markáns vonatkozása a hosszú ideig tartó gyűjtögetés, amelyet nem kell elsietni, de érdemes lehet némi tervszerűséget belevinni, ehhez szeretnénk lentebb felvilágosítást adni.

## **Milyen eredmények elérésére van szükség?**

A **Nyergesállat** kategórián kívül minden más kategória kétszintes. (Technikailag a Nyergesállat kategória is kétszintes, de csak egyetlen alszintje van - amely a hagyományos, Vegyesboltban kapható Nyergesállatokra terjed ki -, ezért a főkategória felsorolja az alkategória Nyegesállatait is, így elég csak ezt az ablakot figyelni.) A **Gyűjtők cipőjé**hez például 13 eredményt kell elérni, azaz 13 cipő kollekciót kell összegyűjteni (*Kopott cipők, Vászoncipők, Szandál, Munkáscipők, Sarkantyús cipők, Telepes cipő, Mokaszin, Sarlatán cipő, Nemezcsizma, Finom bőrcipő, Csizma, Cowboycsizma és Lovagló csizma*). A többi ruhadarabnál is hasonló a helyzet.

Menjetek be az **Eredmények - Tárgyak - Gyűjtemények** menüpontba, és ott végignézhetitek az egyes alkategóriákat. Csak a 100%-osan teljesített alkategória lesz aktív, a még nem vagy csak részben teljesített pedig halvány marad, de a **+ tovább**-ra kattintva kigördítheted, hogy miket kell összegyűjtened ahhoz, hogy az alkategóriád 100%-os legyen.

Fájl:Gyujtemenyek.png
Figyeld meg, hogy az egyes tárgyak halvány kocka ikonja között vannak olyanok, amelyek fekete kerettel rendelkeznek, ez jelzi azt, hogy az az elem már meg van / volt neked.

Fájl:Gyujto kopottcipo.png

Fájl:Cipo kopott.png
Ha egy alkategória 100%-os, akkor az összes tárgy körül látható lesz a fekete keret és az őt gyűjtő főkategóriában ennél a tételnél egy pipát fogsz találni.

Fájl:Gyujto kopott2.png

Fájl:Cipo4.jpg
A főkategóriákat az **Eredmények - Tárgyak** menüpontban találod, és azt is meg tudod ott nézni, hogy a főkategória teljesítésével mit kapsz ajándékba, pl. a **Gyűjtők cipőjé**t.

Fájl:Cipo5.jpg
## **Hogyan kell gyűjteni?**

Alapvetően bármilyen módon. A lényeg, hogy az 1.33-as frissítést követően a birtokodba kerüljön egy pillanatra. Ha nálad van, már adhatsz is rajta túl, nem kell megvárnod még azt sem, hogy az az alkategória teljes legyen. Egy további kiegészítés van. Olyan tárgyakat is kijelez neked a játék, hogy megvolt, ami az 1.33 frissítés előtt került a birtokodba, és még a frissítés előtt továbbadtál rajta, abban az esetben, ha ez egy olyan kalandtárgy, amelyet nem lehet még egyszer megszerezni, mint pl. az *Ökrös szekér*.

A fentiek értelmében teljesen szabályos egy olyan megoldás alkalmazása, hogy pl. egy *Allen borsszóró revolveré*t körbeadtok a városon belül, hogy mindenkinél regisztrálja a szerver a fegyver birtoklását.

**Figyelem!** Tilos más játékostól kölcsönkért tárgyat a megegyezés ellenére vissza nem adni. Ez csak abban az esetben szabálysértő, amennyiben a kölcsönről szóló megegyezés **telegramban** történik a játékon belül.

A piaci visszaélésről szóló szabályzatot elolvashatod: itt

## **További érdekességek**

A Nyergesállat kategóriának nincsenek alkategóriái, de ne higgye senki, hogy ettől könnyű teljesíteni, pedig a **Teve** egy nagyon vonzó jutalom, mivel a Teve a leggyorsabb nyergesállat.

Ha megnézed ezt a főkategóriát az **Eredmények - Tárgyak** menüben, azt látod, hogy a következő nyergesállatokat kell összegyűjteni hozzá: *Szamár, Póni, Musztáng, Fehér ló, Arab ló, Quarter ló, Ökrös szekér, Ifjú csődör, Rudolf, Karácsonyi szánkó, Aranyszamár, Strucc*.

Fájl:Teve gy.png
* A Szamártól a Quarter lóig kaphatók a *Vegyesbolt*okban, ez nem probléma.

* Az **Ökrös szekér** *Marhahajtás* munkával szerezhető meg a Kincsszagot érzek titkos kaland során az 58. szint felett.

* Az **Ifjú csődör** a Mentsd meg a kocsmát 2 kaland során szerezhető meg.

* A **Rudolf** ládából nyitható. Mivel árverezhető, így ha szerencséd van, piacról is megvásárolhatod.

* A **Karácsonyi szánkó**t az Adventi naptár nevű kaland során a naptár pontos nyitogatásával szerezheted meg illetve ha karácsonykor tízszer imádkozol, akkor is egy szánkót kapsz jutalmul.

* Az **Aranyszamár** és a **Strucc** két másik eredmény teljesítésével kapható meg: az Aranyszamárhoz nézd meg az **Eredmények - Általános** menüpontot, a Strucchoz pedig 1000 *naponta ismétlődő kaland*ot kell teljesíteni.

A teljes gyűjtő szett, bal oldalon a lövős, jobb oldalon az ütős változatban:

Fájl:Gyujtoszett.png
Fájl:Gyujtoszett2.png
## Szerencsehozó kabala

Szerencsehozó kabala
A szerencsehozó kabalát a 80-as szinttől elérhető Az ördög jobb és bal keze kalandsorban lehet megszerezni.

## **Bónuszai**

Láthatod, hogy egy nagyon különleges szettről van szó. A többi szettől eltérően csak akkor jelenik meg a bónusz, ha összegyűjtöd az összes tárgyat, s felveszed azokat (persze mivel az ütős és lövős párbajfegyver egyszerre nem vehető fel, nem kell mind a kettőt összegyűjtened).

A szett bónuszai:

* +2 ima - Mivel az ima hatásait még nem ismerjük, nem tudjuk pontosan mit érünk ezzel a bónusszal.
* +25 sebzés (erődharc-szektorbónusz) - Erődharcok során a saját és szektorbónuszod értékét 25-tel emeled minden körben.
* +2 védekezés (erődharc-szektorbónusz) - Erődharcok során a saját és szektorod kitérési értékét 2-vel növeled.
* +2 támadás (erődharc) - Erődharcok során a saját találati értéked növeled 2-vel.
* +20% regeneráció - Életerőpontjaid és energiád a megszokottnál 20%-kal gyorsabban töltődik.
* +50% szerencse - Munkák során 50%-kal nagyobb esélyed van, hogy egy tárgyat kapjál a munka végén.
* +50% sebesség - Utazás közben +50%-kal gyorsabb leszel, így hamarabb érsz egyik pontból a másikba.
* +15 munkapont - Munkavégzés közben 15-tel több munkapontot viszel be a munkába.

Tyke Fenderson, 2011 (kiegészítve: 2012)